# Servidor d'enviament OBEX: Rebuda de fitxers

La majoria de telèfons mòbils o PDA tenen habilitat el Bluetooth, el que us permetrà enviar fitxers des del mòbil al vostre ordinador. Tot i que pot ser més fàcil d'usar el kioslave OBEX FTP per a enviar els fitxers des del vostre telèfon cap al vostre ordinador, i per altra banda no tots els dispositius ho suporten. L'enviament d'objectes OBEX està suportat per la majoria de dispositius Bluetooth.

## Usar el servidor d'enviament OBEX

kbluetoothd gestiona el servidor d'enviament OBEX i s'iniciarà automàticament si està habilitat i algú intenta enviar-vos algun fitxer. Si us plau, feu una ullada a la documentació de kbluetoothd per a saber com des/habilitar serveis (el servidor d'enviament OBEX apareix llistat com a `kbtobexsrv`).

Quan envieu un fitxer des del vostre mòbil cap al vostre ordinador, la icona de kbluetoothd en la safata del sistema es torna blava i mostra un petit missatge emergent. Per omissió (depenent de les vostres preferències per a les connexions entrants) primer haureu d'acceptar la connexió, i a continuació la finestra principal d'enviament OBEX hauria d'aparèixer i iniciar la rebuda de fitxers.

Els fitxers entrants es desen a `/tmp` i s'esborraran després que tanqueu el servidor d'enviament OBEX. Per a desar els fitxers, disposeu de dues opcions:

- Feu clic a Bé per a desar tots els fitxers rebuts a una localització per omissió.

- Arrossegueu un o diversos fitxers a altres localitzacions. Això és especialment útil si voleu enviar fitxers per correu electrònic, atès que podeu arrossegar els fitxers directament a kmail sense desar-los primer en una localització temporal.