# OBEX saatmisserver: failide vastuvõtmine

Enamik Bluetoothi toega mobiiltelefone või PDA-sid võimaldab saata faile mobiililt arvutile. Muidugi võib olla mugavam kasutada OBEX FTP KIO moodulit failide saatmiseks telefonilt arvutile, kuid mitte kõik seadmed ei toeta seda. Samas toetavad peaaegu kõik Bluetoothi seadmed OBEX objekti saatmist.

## OBEX saatmisserveri kasutamine

OBEX saatmisserveriga tegeleb kbluetoothd ning see käivitatakse automaatselt, kui vastav võimalus on sisse lülitatud ja keegi püüab sulle faile saata. Palun uuri kbluetoothd dokumentatsioonist, kuidas teenuseid sisse või välja lülitada (OBEX saatmisserver on nime all `kbtobexsrv`).

Faili mobiililt arvutile saates muutub kbluetoothd ikoon paneelil siniseks ja nähtavale ilmub väike hüpikaken. Vaikimisi (sõltuvalt sisenevate ühenduste seadistusest) on vaja kõigepealt ühendusega nõustuda ning seejärel ilmub OBEX saatmisserveri peaaken ja algab faili vastuvõtmine.

Sisenevad failid salvestatakse kataloogi `/tmp` ja kustutatakse pärast OBEX saatmisserveri sulgemist. Faile saab salvestada kahel moel:

- Klõpsuga nupul OK, mis salvestab kõik saadud failid eelnevalt määratud asukohta.

- Lohistades ühe või mitu faili mingisse muusse asukohta. See on eriti abiks, kui soovid saata faile e-postiga, sest nii võid failid lohistada otse KMaili, ilma et peaks neid kuhugi ajutiselt salvestama.