# Instal·lació

## Requeriments

Dependències (necessitareu tant les biblioteques com els corresponents paquets de desenvolupament):

- KDE >=3.2

- Openobex >=1.0

- Qt >=3.2

- bluez-libs >=2.5

- bluez-utils >=2.5

Per al servidor bemused necessitareu xmms-dev.

Si us plau, tingueu en compte que també podeu compilar correctament amb versions antigues de les anteriors biblioteques. Si ja heu compilat amb versions antigues o si aquesta falla tot i haver instal·lat les versions correctes, feu-nos-ho saber.

## Compilació i instal·lació

Extraieu el fitxer tar, `cd kdebluetooth`, llavores executeu `./configure --prefix=...`. KDE s'haurà de configurar per a usar el valor de prefix indicat. Sol ser `/usr`, però podeu afegir altres directoris configurant la variable d'entorn $KDEDIRS. Consulteu http://www.kde.org/documentation/faq/install.html per a obtenir més informació.

Si el podeu compilar, el podeu instal·lar amb `make install`. Però us recomanem que useu un paquet en comptes d'instal·lar-lo amb el makefile -si no useu un valor de prefix exclusiu per a kdebluetooth, tindreu problemes per a eliminar la deixalla després de realitzar algunes actualitzacions-.

## Configuració

La estructura Bluetooth de KDE pràcticament no necessita configuració, però abans d'usar-se, necessitareu configurar correctament la pila Bluetooth de BlueZ per a Linux. Si us plau, consulteu www.bluez.org per a obtenir més detalls. BlueZ inclou un dimoni anomenat `hcid`. Aquest és el responsable d'activar i gestionar la seguretat. Es sol iniciar durant l'arrencada en un script de init.

Per a kdebluetooth us recomanem les següents configuracions (les seccions sense canvis o irrellevants es substituiran amb '...'):

    options {
    ...
            # Mode Gestor de seguretat
            #   none - Gestor de seguretat deshabilitat
            #   auto - Usa PIN local per a les connexions entrants
            #   user - Demana sempre un PIN a l'usuari
            #
            # Usa 'security user' per a tan sols usar l'ajudant de pin
            # 'auto' vol dir que s'usarà un número estàtic per a la connexió entrant
            # en el fitxer /etc/bluetooth/pin.
            security user;

            # Mode Parella
            # Permet sobreescriure una parella existent
            pairing multi;

            # Ajudant de PIN
            # Usa l'ajudant de pin de kdebluetooth.
            # Els missatges d'error es poden trobar en el registre de sistema.
            # !! CANVIA'M !! Canvia la ruta d'acord a la vostra configuració
            pin_helper /usr/local/lib/kdebluetooth/kbluepin;
    }

    # Configuracions per omissió per als dispositius HCI
    device {
    ...
            # Classe de dispositiu local
            # "Ordenador sense classificar", que no pretén
            # suportar res.
            class 0xff0100;

            # Per a alguns telèfons mòbils haureu d'etiquetar el vostre sistema
            # com a un dispositiu de àudio/mans lliures per a poder-lo usar
            # com a un mans lliures (tan sols quan connecteu des del vostre telèfon)
            # classe 0xff0408;

            iscan enable; pscan enable;
            lm accept;
            lp hold,sniff,park;

            # Autenticació i xifratge
            # Si ho habiliteu, *haureu* d'emparellar un dispositiu per accedir a qualsevol
            # servei del vostre ordinador
            #auth enable;
            #encrypt enable;
    }

Recordeu reiniciar `hcid` després de realitzar qualsevol canvi. Si algunes vegades no funciona emparellar dispositius, feu un cop d'ull al registre del sistema (a Debian: `/var/log/syslog`) sol indicar el que ha funcionat malament.

Per a obtenir informació bàsica sobre la seguretat en Bluetooth mireu la secció sobre Dispositius Bluetooth parell.

Un altra dimoni que BlueZ necessita executar és `sdpd`. Aquest dimoni s'usa per a les descripcions públiques dels serveis oferts als altres dispositius.

Si hcid i sdpd s'estan executant, haureu de comprovar si el vostre dispositiu Bluetooth funciona usant les eines de línia de comandaments incloses amb BlueZ:

    root:~# hciconfig      <- Comprova si troba l'adaptador i està aixecat
    hci0:   Type: USB
            BD Address: 00:10:60:A3:8B:DE ACL MTU: 192:8  SCO MTU: 64:8
            UP RUNNING PSCAN ISCAN AUTH ENCRYPT
            RX bytes:176023 acl:2046 sco:0 events:1809 errors:0
            TX bytes:23000 acl:971 sco:0 commands:469 errors:0

    root:~# hcitool inq    <- Intenta cercar altres dispositius
    Inquiring ...
            00:A0:32:1A:B0:27       clock offset: 0x122b    class: 0x000100

    root:~# sdptool browse FF:FF:FF:00:00:00
    Browsing FF:FF:FF:00:00:00 ...
    Service Name: SDP Server
    Service Description: Bluetooth service discovery server
    Service Provider: BlueZ
    Service RecHandle: 0x0
    ...
    root:~#

El primer comandament comprova si està funcionant el vostre dispositiu Bluetooth, el segon cerca altres dispositius en un rang (s'han de configurar per poder trobar-los). L'últim comandament llista els serveis que us ofereixen els altres dispositius Bluetooth. Si encara s'executa kbluetoothd, obtindreu una llista completa dels serveis actius, incloent l'enviament obex, &etc; Si succeeix això, haureu de ser capaç d'usar kdebluetooth sense cap configuració addicional.

Ara inicieu el meta servidor de kdebluetooth: `kbluetoothd`. Hauríeu de veure la icona de kdebluetooth a la safata del vostre sistema. Mentre kbluetoothd estigui en execució, estaran disponibles tots els serveis inclosos amb kdebluetooth. Proveu a fer clic esquerra i dret en la icona de la safata del sistema i comproveu les diferents configuracions. Que el gaudiu! :)