# KDE Bluetoothi raamistiku hankimine

## Allikad

KDE Bluetoothi raamistik kuulub praegu kdeextragear-3 koosseisu. Kui sa ei soovi just lähtetekstiga ise vaeva näha ega kavatse meile parandusi saata, soovitame me siiski kasutada just sinu distributsioonile mõeldud valmispaketti. Selle pruukimine vähendab ajakulu ja säästab hallidest juustest, mis võivad kergesti tekkida lähtetekstist omal käel paigaldamisel.

Tõmba endale mõni kdebluetoothi väljalase.

Või proovi testimata hetktõmmiseid.

## Paketid

## Momendil toetatud distributsioonid

Debian Sid

- Mõttekas oleks lisada järgmised read faili `/etc/apt/sources.list`:

      # KDE-Bluetooth
      deb http://fred.hexbox.de/debian ./

Gentoo Linux

- Viimane ebuild on juba gentoo pordipuus. Samuti võib kontrollida aadressi http://bugs.gentoo.org, kus võib leida veel sisse kandmata ebuilde

  Kdebluetoothi CVS versiooni ebuildi saab tõmmata siit.

SuSe

- RPM-paketi SuSe 8.2 jaoks saab alla tõmmata siit (täname Filippo Biondit), SuSe 9.0 jaoks siit (täname Marcel Hilzingeri) või RPM -spec-faili SuSe 9.0 jaoks siit (täname Michael Sabielnyt).

  1) Tõmba kde-bluethoothi viimane SVN-versioon. 2) Paki see bzip'iga: `tar cvjf kdebluetooth.tar.bz2 kdebluetooth` 3) Kopeeri pakitud fail kataloogi `/usr/src/packages/SOURCES` 4) Kopeeri spetsifikatsioon kataloogi `/usr/src/packages/SPECS` 5) Kontrolli, et paigaldatud oleks kogu vajalik lisatarkvara: `kdelibs3 kdelibs3-devel qt3 qt3-devel openobex arts` `bluez-sdp bluez-libs bluez-utils xmms xmms-devel` 6) Ehita pakett `cd /usr/src/packages` `rpmbuild -ba SPECS/kdebluetooth.spec`

## Anonüümne SVN

KDE Bluetoothi raamistiku arendamine käib praegu KDE Extrageari moodulis. CVS-i aadressil kde-bluetooth.sf.net ei kasutata enam.

Kdebluetoothi viimase arendusversiooni hankimiseks talita järgmiselt:

    svn checkout -N svn://svn.kde.org/home/kde/trunk/extragear/pim
    cd pim
    svn checkout svn://anonsvn.kde.org/home/kde/trunk/KDE/kde-common/admin
    svn update kdebluetooth
    make -f Makefile.cvs
    ./configure --prefix=$(kde-config --prefix)
    cd kdebluetooth
    make
    make install

Sõltuvalt distributsioonist võib osutuda vajalikuks muuta mõningaid konfigureerimisskripti võtmeid. Kui sul pole just põhjust teisiti talitada, võiks ./configure jaoks kasutada oma KDE prefiksit. selle saad teada käsuga `kde-config --prefix`, võimalikke võtmeid aga saad vaadata käsuga `./configure --help`.